
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.74/2019 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului, precum şi pentru completarea Legii nr.95/2006 privind reforma în domeniul sănătăţii, trimis Comisiei pentru muncă şi protecţie socială şi Comisiei pentru sănătate şi familie pentru examinare pe fond, în procedură de urgenţă, cu adresa                       nr. PLx 23/2020 din 17 februarie 2020.





PREŞEDINTE, 				     PREŞEDINTE,

  Adrian SOLOMON  			   Conf.univ.dr.Florin BUICU

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.74/2019 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului, precum şi pentru completarea Legii nr.95/2006 privind reforma în domeniul sănătăţii


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa         nr.PLx 23/2020 din 17.02.2020, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.74/2019 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului, precum şi pentru completarea Legii nr.95/2006 privind reforma în domeniul sănătăţii. 

La întocmirea prezentului raport comun, Comisiile au avut în vedere:
1. avizul favorabil al Consiliului Legislativ (nr.999/11.12.2019)
1. avizul negativ al Comisiei pentru drepturile omului, culte şi problemele minorităţilor naţionale (nr.4c-6/60/26.02.2020)
1. avizul favorabil al Comisiei pentru învăţământ, ştiinţă, tineret şi sport (nr.4c-11/56/25.02.2020).

Proiectul de lege are ca obiect de reglementare aprobarea cadrului legal pentru ca rezidenţii să poată beneficia de pregătirea în rezidenţiat şi în cadrul unităţilor medico-militare care, deşi au personal încadrat care îndeplineşte condiţiile pentru a fi desemnaţi coordonatori nu pot efectua pregătirea în rezidenţiat, deoarece sunt încadraţi în instituţiile de învăţământ superior particulare acreditate şi nu în centre universitare. 
Proiectul de lege a fost adoptat de Senat ca urmare a depăşirii termenului de adoptare, potrivit art.75 alin.(2) teza a III-a din Constituţia României, republicată, în data de 10 februarie 2020.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile Regulamentului Camerei Deputaților, republicat, Comisiile au dezbătut proiectul de lege în ședințe separate.
Membrii Comisiei pentru muncă şi protecţie socială au dezbătut proiectul de lege în şedinţa online din 19 mai 2020 şi au hotărât, cu unanimitate de voturi, aprobarea proiectului de lege în forma prezentată de Senat.
La lucrările comisiei şi-au înregistrat prezenţa 24 deputați din totalul de 24 de membri ai comisiei.

Membrii Comisiei pentru sănătate și familie au dezbătut proiectul de lege în şedinţa online din 26 mai 2020 şi au hotărât, cu unanimitate de voturi, aprobarea proiectului de lege în forma prezentată de Senat.
La lucrările comisiei şi-au înregistrat prezenţa 19 deputați din totalul de 19  de membri ai comisiei.

În urma finalizării dezbaterilor, cele două Comisii propun Plenului Camerei Deputaţilor adoptarea proiectului de Lege în forma prezentată de Senat.


   PREŞEDINTE,				         PREŞEDINTE,
Adrian Solomon				Conf.univ.dr.Florin Buicu


   SECRETAR,					      SECRETAR,		
Violeta Răduţ				           Vass Levente		

Întocmit,
Consilier parlamentar Decebal Stănescu
Consilier parlamentar Cristina Bologan

